|  |
| --- |
| **Становище на** **администрацията на Министерския съвет***Съгласуването се извършва на основание чл. 21, ал. 5 от Закона за нормативните актове* |
| **Проект на акт:** | **Вид оценка:** |  |
| Постановление на Министерския съвет за изменение и допълнение на Правилника за прилагане на Закона за лова и опазване на дивеча | **Становище по ред:** |  |
| **Номер и дата:** |  |
| **В отговор на №:** | 03-620/12.10.2022 г. |
| **Институция:** | Министерство на земеделието |
| **Диспозитив:** |  |
| **Основание:** | Чл. 30б, ал. 3, т. 2, б. “а” | от Устройствения правилник на Министерския съвет и на неговата администрация |

|  |
| --- |
| 1. Относно раздел 1 „Проблем/проблеми за решаване”

**Относно Проблем 1**В този раздел са описани само констатации, които не водят до наличие на проблем. Необходимо е *Проблем 1* да бъде така формулиран, че да се представи необходимостта от предприемане на действия. Констатациите, като: „*необходими са мерки за по-стриктен контрол*”, „формално провеждане на изпитите” трябва да бъдат подкрепени с информация за причините за тази ситуация и да се поясни защо констатираните нарушения не могат да се решат в рамките на действащата уредба, например с като се засили контрола или подобри организацията при провеждане на изпитите за придобиване право на лов.**Относно Проблем 2**Предлагаме да се включи информация относно епизоотичната обстановка в България, нанесените щети и загуби, интензитета на разпространение на болестта, регистрираните огнища, засегнатите райони, включително и информация за мерките, заложени в *„Плана за контрол и предотвратяване разпространението на заболяването Африканска чума по свинете (АЧС) в Република България за периода 2021 – 2023 г.“* с посочване на индикатори за тяхната ефективност. 1. Относно раздел 2 „Цели”

Практиката при формулиране на цели изисква по възможност те да бъдат обвързани с измерим резултат. Следва да бъдат формулирани нови цели, количествено и/или качествено представени (на база налични статистически и аналитични данни), които да водят до решаването на проблемите. Например за *Проблем 1* целите могат да бъдат свързани с увеличаване на успеваемостта при изпитите, увеличаване на броя на придобили право на лов, повишаване на качеството на обучение с теоретични познания и др., а за *Проблем 2* – процент намаление на разпространението на заразата спрямо предходни периоди, намаляване на смъртността в следствие на заболяването, процентно увеличаване на популацията и др.Формулирани по подобен начин, целите биха имали особено значение при последващо оценяване от реализирането на избрания вариант на действие, а именно – предприемане на нормативни промени.Във връзка с гореизложеното, за коректното дефиниране на целите, препоръчваме да се следват насоките от *Ръководството за извършване на предварителна оценка на въздействието* http://www.strategy.bg/Publications/View.aspx?lang=bg-BG&categoryId=&Id=297&y=&m=&d= (стр.22 - 24)1. Относно раздел 4 „Варианти на действие. Анализ на въздействията:”

**Относно Проблем 1**При представянето на *Вариант 1 „Без действие“* следва да се даде информация за действащите процедури, изисквания, курсове, срокове, изпити, графици, изпитни комисии и др. условия за придобиване право на лов, а във *Вариант 2* се описват конкретните предложения за промяна и необходимите ресурси (човешки, материални, финансови и т.н.) за осъществяване на втора изпитна сесия.**Относно Проблем 2**При *Вариант 1* предлагаме накратко да се опише как е регламентирана дейността по разселване и подхранване на дивеча, какви са икономическите загуби, причинени от АЧС, каква е годишната вноска съгласно чл. 65 б, ал. 4 (паричната стойност, която ловните сдружения до 31 март превеждат по сметката на Изпълнителната агенция по горите (30 на сто от средствата по ал. 1 и 2 от чл. 65б), а при Вариант 2 да се изясни за какъв период от време няма да бъдат превеждани тези средства към ИАГ и съответно с колко ще се намали приходната част на бюджета на агенцията.1. Относно раздел 5 „Сравняване на вариантите:”

Необходимо е да се ревизират двете таблици от този раздел. Ако за Проблем 1 е дефинирана само една цел, то следва в таблицата да фигурира само Цел 1. Аналогично е и за Проблем 2. |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.\*\*   При съгласуването по чл. 32 от Устройствения правилник на Министерския съвет и на неговата администрация се съпоставят кръгът от въпроси, проблеми и решения, разгледани в оценката на въздействието и кръгът от въпроси, засегнати от обхвата на нормативната намеса в проекта на акт. \*\*\*   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището. \*\*\*\*   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| **ДИРЕКТОР НА ДИРЕКЦИЯ** **„МОДЕРНИЗАЦИЯ НА АДМИНИСТРАЦИЯТА”** **/НИКОЛИНА СТОЯНОВА/** |